защо да избера мултифокални контактни лещи?
мултифокалните контактни лещи имат дълга история. в началото те са били бифокални, но не са били много успешни, докато през края на 80-те години не са разработени първите мултифокални контактни лещи. недостатъкът произтича от това, че при бифокалните контактни лещи разликите между добавките за близо и далеч са фиксирани. това е водело до трудна адаптация и не добри резултати. при мултифокалните, между добавките има преливане на силата на корекция, това дава много по-добро зрение и значително по-лесна адаптация. при тях централната част на лещата е за далечна корекция, а периферната за близо.

избирайки мултифокални контактни лещи ще получите отлично зрение ( включително и периферно – нещо, което липсва при очилата ) и не на последно място ще си спестите много пари за прогресивни очила.